Diari Oficial de la Generalitat Valenciana


Sumari del DOGV 7469, del 19-02-2015 (2015/1391)

RESOLUCIÓ de 4 de febrer de 2015, de la Direcció General d'Avaluació Ambiental i Territorial, per la qual s'ordena la publicació dels informes ambientals i territorials estratègics corresponents als expedients 112/14-EAE Cortes de Arenoso, 113/14-EAE València i 122/14-EAE València.
------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7469

Data del DOGV
:   19-02-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/1391


Data del document
:   04-02-2015

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Descriptors 

:   * Cortes de Arenoso
    * València
    * impacte ambiental

RESOLUCIÓ de 4 de febrer de 2015, de la Direcció General d'Avaluació Ambiental i Territorial, per la qual s'ordena la publicació dels informes ambientals i territorials estratègics corresponents als expedients 112/14-EAE Cortes de Arenoso, 113/14-EAE València i 122/14-EAE València. [2015/1391]  
De conformitat amb l'article 51.7 de la Llei 5/2014, de 25 de juliol, de la Generalitat, d'Ordenació del Territori, Urbanisme i Paisatge, de la Comunitat Valenciana, el qual establix la publicació en el Diari Oficial de la Comunitat Valenciana de l'informe ambiental i territorial estratègic, resolc:  
  
Únic  
Publicar en el Diari Oficial de la Comunitat Valenciana els informes ambientals i territorials estratègics corresponents als expedients 112/14-EAE Cortes de Arenoso, 113/14-EAE València i 122/14-EAE València.  
  
«Informe ambiental i territorial estratègic  
Número d'expedient: 112-2014-EAE.  
Títol: modificació puntual número 3 del pla general.  
Promotor: Ajuntament de Cortes de Arenoso.  
Autoritat substantiva: Comissió Territorial d'Urbanisme i Ajuntament de Cortes de Arenoso.  
Localització: Cortes de Arenoso (Castelló).  
La comissió ambiental va adoptar un acord sobre la necessitat de sotmetre a avaluació ambiental estratègica la modificació puntual número 3 del pla general de Cortes de Arenoso, en la sessió celebrada el 29 de gener de 2015.  
En data 15 de desembre de 2014 ha tingut entrada en el Servici d'Avaluació Ambiental Estratègica de la Subdirecció General d'Avaluació Ambiental i Territorial una sol·licitud d'inici de l'avaluació ambiental i territorial estratègica de la modificació puntual número 3 del pla general, del municipi de Cortes de Arenoso, acompanyada d'un esborrany de la modificació indicada.  
Documentació presentada  
El Servici Territorial d'Urbanisme (STU) de Castelló remet al Servici d'Avaluació Ambiental Estratègica la documentació relativa a la modificació puntual número 3 del pla general del municipi de Cortes de Arenoso, consistent en un esborrany de la modificació puntual i un estudi d'integració paisatgística amb el seu pla de participació pública, d'acord amb el que establix l'article 50 de la Llei 5/2014, de 25 de juliol, d'Ordenació del Territori, Urbanisme i Paisatge, de la Comunitat Valenciana (LOTUP). En l'escrit de remissió de la modificació per a la seua avaluació, el STU emet informe sobre esta des del seu àmbit competencial.  
La documentació es presenta en format digital i en paper. No s'aporta document inicial estratègic, però a l'efecte de l'avaluació ambiental s'assimila a este la documentació aportada.  
Planejament vigent  
El planejament municipal vigent consistix en un pla general aprovat definitivament el 27 de gener de l'any 2000 (BOP 12.02.2000); este planejament va ser sotmés a avaluació d'impacte ambiental i compta amb declaració d'impacte ambiental (expedient 614-1998-AIA); amb posterioritat s'han aprovat un pla especial i dos modificacions puntuals.  
  
Modificació puntual: objecte i justificació  
Objecte. La modificació que ara es tramita té com a objectius:  
1. Desclassificar tres sectors, els denominats C3 i C4, situats juntament amb el nucli urbà consolidat de Cortes de Arenoso, i el SV3, que pertany al nucli de San Vicente de Piedrahita; l'actual classificació de sòl urbanitzable residencial passa a sòl no urbanitzable comú d'ús agrícola ramader. La superfície total de l'àmbit afectat és de 36.558 m² i el nombre de vivendes previst en estos àmbits és de 206.  
2. Ordenar detalladament els sectors C1 i C2, situats al costat del nucli urbà consolidat de Cortes de Arenoso, i el SV4, que pertany al nucli de San Vicente de Piedrahita. La classificació del sòl d'estos sectors passaria de sòl urbanitzable residencial a sòl urbà. La superfície total de l'àmbit afectat és de 19.986 m², i el nombre de vivendes previst en estos àmbits és de 110.  
3. Reclassificar el sòl de l'estació depuradora d'aigües residuals (EDAR), que passa de sòl urbanitzable a sòl no urbanitzable dotacional públic (l'EDAR estava inclosa en el sector C3).  
4. Reclassificar el sòl de dos abocadors clausurats com a sòl no urbanitzable de protecció forestal.  
5. S'amplia el sòl urbà en 782 m² per ajustos de cartografia (s'ha digitalitzat la cartografia existent).  
Justificació. «L'Ajuntament de Cortes de Arenoso, vista l'experiència acumulada en els anys de vigència del pla general d'ordenació urbana (PGOU) i davant de les necessitats reals de creixement que presenta un municipi d'estes característiques [...] ha considerat necessari reajustar el sòl urbanitzable del seu terme municipal. D'esta manera, es perseguix l'eliminació d'aquells àmbits que, amb la perspectiva actual, es consideren inadequats per a un possible aprofitament residencial, i aposta en canvi per l'ordenació detallada de les zones on objectivament sí que concorren circumstàncies que justifiquen la classificació com a sòl urbanitzable [...] concentra els esforços exclusivament en zones aptes per a eixe fi i evita colonitzar espais les característiques naturals i morfològiques dels quals no els fan adequats per a l'ús residencial.»  
  
Possibles efectes sobre el medi ambient  
Realitzada l'anàlisi tècnica de la documentació presentada i consultada la cartografia temàtica de la Conselleria d'Infraestructures, Territori i Medi Ambient, s'observa que el desenrotllament de la modificació puntual proposada no presenta afeccions sobre el medi ambient, afecta el sòl urbanitzable del municipi i, per tant, la modificació únicament incidirà sobre les determinacions que regulen el règim d'ús i edificació del sòl.  
Consultes  
Per part de la Direcció General d'Avaluació Ambiental i Territorial de la Conselleria d'Infraestructures, Territori i Medi Ambient, d'acord amb l'article 51.1 de la LOTUP, la documentació aportada s'ha sotmés a consulta de les administracions públiques afectades. El Servici Territorial d'Urbanisme de Castelló emet informe sobre el contingut de la modificació en l'escrit de sol·licitud d'avaluació ambiental remés el 15 de desembre de 2014.  
El contingut íntegre dels informes es podrà consultar en el lloc web http://www.citma.gva.es/web/evaluacion-ambiental-y-territorial/buscador-por-municipios.  
Valoració dels possibles efectes sobre el medi ambient  
D'acord amb allò que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, amb consulta prèvia a les administracions públiques afectades a les quals es referixen els articles 48.d i 51.1 de la LOTUP.  
El Servici Territorial d'Urbanisme de Castelló emet un informe en data 15 de desembre de 2014, en el qual manifesta que «des del punt de vista urbanístic, els canvis que operen no suposen a priori efectes de caràcter significatiu que redunden en menyscabament de l'entorn ordenat; contràriament, els seus resultats són menys lesius sobre el medi ambient».  
El Servici d'Infraestructura Verda i Paisatge va emetre, en data 20 de gener de 2014, el seu informe, en el qual indica que «les modificacions proposades sí que tenen incidència en el paisatge [...] amb [...] l'ordenació dels sectors previstos en la zona nord, ubicats en la zona més alta del nucli urbà i, per tant, més visible i fràgil en relació amb la silueta i imatge del nucli urbà a preservar». Continua indicant l'informe: «S'aporta un estudi d'integració paisatgística [...], no obstant això, no permet valorar adequadament la incidència que les desclassificacions indicades i les ordenacions noves tindran sobre les perspectives que oferixen els dos nuclis urbans en l'actualitat, ja que no té la documentació justificativa de la valoració de la seua integració requerida en els apartats f i h de l'annex II de la LOTUP».  
El Servici d'Ordenació del Territori va emetre, en data 26 de gener de 2015, el seu informe, en el qual indica que «la modificació número 3 del pla general de Cortes de Arenoso (Castelló) no es troba afectada per risc d'inundació, segons les determinacions normatives del pla d'acció territorial de caràcter sectorial sobre prevenció del risc d'inundació a la Comunitat Valenciana».  
Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE, del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. Esta directiva s'incorpora al dret intern espanyol per mitjà de la Llei 21/2013, de 9 de desembre, d'Avaluació Ambiental, i al dret autonòmic per mitjà de la Llei 5/2014, de 25 de juliol, d'Ordenació del Territori, Urbanisme i Paisatge de la Comunitat Valenciana (LOTUP).  
El Reial Decret Legislatiu 2/2008, de 20 de juny, pel qual s'aprova el text refós de la Llei de Sòl, establix, en l'article 15, que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
Acord  
Segons establix l'article 51 de la LOTUP, per considerar, d'acord amb els criteris de l'annex VIII d'esta llei, que la modificació puntual avaluada no establix el marc per a projectes i altres activitats subjectes a avaluació d'impacte ambiental; no influïx en altres plans o programes; no té incidència en el model territorial vigent en el municipi ni produïx un increment en el consum de recursos; no suposa cap afecció sobre elements del patrimoni natural i cultural, i tenint en compte els informes emesos, es pot concloure que la modificació puntual no presenta efectes significatius sobre el medi ambient i, per tant, se sotmet al procediment d'avaluació ambiental i territorial estratègica simplificat.  
  
Atenent el que establix l'article 51.2.b de la LOTUP, ja que la modificació puntual avaluada no té efectes significatius en el medi ambient i el territori, i se sotmet al procediment simplificat d'avaluació, d'acord amb allò que s'ha exposat, es resol:  
Emetre un informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual número 3 del pla general del municipi de Cortes de Arenoso, d'acord amb els criteris de l'annex VIII de la LOTUP, per no tindre efectes significatius sobre el medi ambient, i pertoca continuar la tramitació de la modificació puntual d'acord amb la seua normativa sectorial. Abans de l'aprovació definitiva, la modificació haurà de comptar amb l'informe favorable del Servici d'Infraestructura Verda i Paisatge respecte a la documentació sol·licitada en el seu informe.  
  
Segons establix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana, no s'haguera procedit a l'aprovació de la modificació puntual del pla en el termini màxim de quatre anys des de la seua publicació. En este cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
Òrgan competent  
La comissió d'avaluació ambiental és l'òrgan competent per a emetre els documents sobre l'abast de l'estudi ambiental i territorial estratègic a què es referix l'article 51.2 de la Llei 5/2014, de 25 de juliol, de la Generalitat, d'Ordenació del Territori, Urbanisme i Paisatge de la Comunitat Valenciana, de conformitat amb allò que disposa l'article 10.1 del Decret 135/2011, de 30 de setembre, del Consell, pel qual s'aprova el Reglament dels òrgans territorials, d'avaluació ambiental i urbanístics de la Generalitat.  
A la vista de tot això, la comissió d'avaluació ambiental, acorda:  
  
Emetre un informe ambiental i territorial estratègic favorable en el procediment simplificat a la modificació puntual número 3 del pla general de Cortes de Arenoso per considerar que no té efectes significatius en el medi ambient.  
Notificar als interessats que contra esta resolució, atés que no és un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
Cosa que li notifique per al seu coneixement i efectes oportuns.  
Cosa que se certifica amb anterioritat a l'aprovació de l'acta corresponent i a reserva dels termes precisos que se'n deriven, tal com ho autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC).  
  
València, 29 de gener de 2015.- El secretari de la Comissió d'Avaluació Ambiental: José del Valle Arocas».  
  
  
«Informe ambiental i territorial estratègic  
Número d'expedient: 113-2014-EAE.  
Títol: modificació puntual del Pla Parcial Malilla Nord i del Pla de Reforma Interior de Millora Camí de Montcada.  
Promotor: Ajuntament de València.  
Autoritat substantiva: Comissió Territorial d'Urbanisme i Ajuntament de València.  
Localització: València (València).  
  
La comissió ambiental va adoptar un acord sobre la necessitat de sotmetre a avaluació ambiental estratègica la modificació puntual del Pla Parcial Malilla Nord i del Pla de Reforma Interior de Millora Camí de Montcada de València, en la sessió celebrada el 29 de gener de 2015.  
En data 15 de desembre de 2014 ha tingut entrada en el Servici d'Avaluació Ambiental Estratègica de la Subdirecció General d'Avaluació Ambiental i Territorial la sol·licitud d'inici de l'avaluació ambiental i territorial estratègica de la modificació puntual del Pla Parcial Malilla Nord i del Pla de Reforma Interior de Millora Camí de Montcada, del municipi de València, acompanyada d'esborrany del pla indicat.  
  
Documentació presentada  
La secció de planejament urbanístic del Servici Territorial d'Urbanisme (STU) de València remet al Servici d'Avaluació Ambiental Estratègica la documentació relativa a la modificació puntual del Pla Parcial Malilla Nord i del Pla de Reforma Interior de Millora Camí de Montcada, consistent en un esborrany de la modificació puntual, un estudi de compatibilitat acústica i un estudi d'integració paisatgística; d'acord amb el que establix l'article 50 de la Llei 5/2014, de 25 de juliol, d'Ordenació del Territori, Urbanisme i Paisatge, de la Comunitat Valenciana (LOTUP). El STU inclou en la sol·licitud d'avaluació ambiental el seu informe respecte a la modificació puntual. La documentació es presenta únicament en format digital.  
Planejament vigent  
El planejament municipal vigent consistix en un pla general aprovat definitivament per la Resolució de 28 de desembre de 1988, del conseller d'Obres Públiques, Urbanisme i Transports, ratificat per l'Acord de 30 de desembre de 1988, del Consell (DOCV 16.01.1989). Actualment està en procés de revisió i la seua memòria ambiental es va emetre el 6 de novembre de 2009 (expedient 52/9662 XBN).  
Antecedents de la modificació puntual del Pla Parcial Malilla Nord i del Pla de Reforma Interior de Millora Camí de Montcada.  
La modificació puntual del Pla Parcial Malilla Nord i del Pla de Reforma Interior de Millora Camí de Montcada es va aprovar definitivament pel ple de l'Ajuntament de València el 29 d'abril de 2011. L'objecte essencial de la modificació era transvasar edificabilitat terciària (TER-3) de l'àmbit del pla de reforma a l'àmbit del pla parcial, a fi de poder implantar en una parcel·la d'eixa mateixa qualificació ubicada en este últim un hospital privat. La modificació de planejament va ser promoguda per la companyia privada interessada en la implantació del nou hospital i afectava només terrenys propietat de l'entitat promotora o d'altres persones que han manifestat acord exprés a esta iniciativa.  
  
La modificació referida de planejament va ser objecte de recurs contenciós administratiu; el 9 de maig de 2014 va recaure sentència sobre el particular, que estimava en part el recurs indicat; en concret, reconeixia la incompetència de l'Ajuntament per a atorgar l'aprovació definitiva a la modificació, ja que era competència de la Generalitat; i declarava nul·la la redacció de l'article 5 de les normes urbanístiques, que establia que la planta d'instal·lacions de l'edifici a construir no computara en el nombre de plantes i a l'efecte del còmput de l'edificabilitat.  
  
Modificació puntual: justificació i objecte  
Justificació. A la vista de la sentència, l'entitat promotora de la modificació puntual de planejament ha formulat una proposta nova, els continguts de la qual s'adapten als pronunciaments de la sentència indicada, i ha proposat la seua nova tramitació, atés que és d'interés la màxima seguretat jurídica en la seua aprovació.  
Objecte. L'objecte d'esta modificació és doble: per un costat es planteja una reconfiguració de dos illes terciàries i les seues dotacions públiques en l'àmbit del Pla Parcial Malilla Nord, i, d'altra banda, es realitza una transferència de part de l'edificabilitat terciària de dos illes ubicades en l'àmbit del Pla de Reforma Interior Camí de Montcada. La modificació es realitza per a possibilitar la construcció d'un hospital privat al costat del bulevard sud, ja que per les característiques i l'edificabilitat de l'edifici a realitzar és necessària una parcel·la amb unes dimensions i una edificabilitat que cap illa d'ús terciari de l'actual Pla Parcial Malilla Nord té.  
El transvasament d'edificabilitat es produïx entre dos punts de la ciutat amb característiques molt semblants: parcel·les ubicades en el front de la ronda de la ciutat (ronda nord i bulevard sud); zones de nou desenrotllament (PAI Camí de Montcada i PAI Malilla Nord); illes terciàries integrades en zones residencials.  
Possibles efectes sobre el medi ambient  
Realitzada l'anàlisi tècnica de la documentació presentada i consultada la cartografia temàtica de la Conselleria d'Infraestructures, Territori i Medi Ambient, s'observa que el desenrotllament de la modificació puntual proposada no presenta afeccions sobre el medi ambient, únicament afecta el sòl urbà del municipi i, per tant, la modificació únicament incidirà sobre les determinacions que regulen el règim d'ús i edificació del sòl.  
Consultes  
Per part de la Direcció General d'Avaluació Ambiental i Territorial de la Conselleria d'Infraestructures, Territori i Medi Ambient, d'acord amb l'article 51.1 de la LOTUP, la documentació aportada s'ha sotmés a consulta de les administracions públiques afectades. El Servici Territorial d'Urbanisme de València emet informe sobre el contingut de la modificació en l'escrit de sol·licitud d'avaluació ambiental remés el 15 de desembre de 2014.  
El contingut íntegre dels informes es podrà consultar en el lloc web http://www.citma.gva.es/web/evaluacion-ambiental-y-territorial/buscador-por-municipios.  
Valoració dels possibles efectes sobre el medi ambient  
D'acord amb allò que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, amb consulta prèvia a les administracions públiques afectades a què es referixen els articles 48.d i 51.1 de la LOTUP.  
El Servici Territorial d'Urbanisme de València va emetre un informe en data 15 de desembre de 2014 en el qual manifestava que, des de la visió de les competències urbanístiques d'eixe servici, la modificació puntual ara proposada no pareix que haja de tindre cap efecte significatiu sobre el medi ambient.  
El Servici d'Infraestructura Verda i Paisatge, en data 14 de gener de 2015, «emet un informe favorable a l'estudi d'integració paisatgística de la modificació puntual del Pla Parcial Malilla Nord i del Pla de Reforma Interior de Millora Camí de Montcada a València. No obstant això, en la resolució que s'adopte respecte a la seua aprovació haurà de justificar-se l'execució del pla de participació pública proposat, els seus resultats i la seua consideració en la solució adoptada, de conformitat amb el que establix l'article 15.3.f i els apartats 5 i 6 de l'article 16 del Reglament de paisatge de la Comunitat Valenciana, aprovat pel Decret 120/2006, d'11 d'agost, del Consell». Es considera d'aplicació, per part d'eixe servici, la legislació anterior en matèria d'infraestructura verda i paisatge.  
En l'informe de data 21 de gener de 2015, el Servici de Protecció i Control Integrat de la Contaminació informa que l'Ajuntament de València té aprovat, des d'agost de 2010, el seu pla acústic municipal (PAM), actualitzat en 2012. Conseqüentment, la modificació puntual que ara es tramita haurà de justificar la seua compatibilitat amb les determinacions del PAM.  
Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE, del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. Esta directiva s'incorpora al dret intern espanyol per mitjà de la Llei 21/2013, de 9 de desembre, d'Avaluació Ambiental, i al dret autonòmic per mitjà de la Llei 5/2014, de 25 de juliol, d'Ordenació del Territori, Urbanisme i Paisatge de la Comunitat Valenciana (LOTUP).  
El Reial Decret Legislatiu 2/2008, de 20 de juny, pel qual s'aprova el text refós de la Llei de Sòl, establix, en l'article 15, que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
Acord  
Segons establix l'article 51 de la LOTUP, per considerar, d'acord amb els criteris de l'annex VIII d'esta llei, que la modificació puntual avaluada no establix el marc per a projectes i altres activitats subjectes a avaluació d'impacte ambiental; no influïx en altres plans o programes; no té incidència en el model territorial vigent en el municipi ni produïx un increment en el consum de recursos; no suposa cap afecció sobre elements del patrimoni natural i cultural, i tenint en compte els informes emesos, es pot concloure que la modificació puntual no presenta efectes significatius sobre el medi ambient i, per tant, se sotmet al procediment d'avaluació ambiental i territorial estratègica simplificat.  
  
Atenent el que establix l'article 51.2.b de la LOTUP, ja que la modificació puntual avaluada no té efectes significatius en el medi ambient i el territori, i se sotmet al procediment simplificat d'avaluació, d'acord amb allò que s'ha exposat, es resol:  
Emetre un informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual del Pla Parcial Malilla Nord i del Pla de Reforma Interior de Millora Camí de Montcada, del municipi de València, d'acord amb els criteris de l'annex VIII de la LOTUP, per no tindre efectes significatius sobre el medi ambient, i correspon continuar la tramitació de la modificació puntual d'acord amb la seua normativa sectorial; abans de l'aprovació definitiva, l'Ajuntament de València haurà de justificar la compatibilitat de l'actuació proposada amb el pla acústic municipal.  
Segons establix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana, no s'haguera procedit a l'aprovació de la modificació puntual del pla en el termini màxim de quatre anys des de la seua publicació. En este cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
Òrgan competent  
La comissió d'avaluació ambiental és l'òrgan competent per a emetre els documents sobre l'abast de l'estudi ambiental i territorial estratègic a què es referix l'article 51.2 de la Llei 5/2014, de 25 de juliol, de la Generalitat, d'Ordenació del Territori, Urbanisme i Paisatge de la Comunitat Valenciana, de conformitat amb allò que disposa l'article 10.1 del Decret 135/2011, de 30 de setembre, del Consell, pel qual s'aprova el Reglament dels Òrgans Territorials, d'Avaluació Ambiental i Urbanístics de la Generalitat.  
A la vista de tot això, la Comissió d'Avaluació Ambiental, acorda:  
  
Emetre un informe ambiental i territorial estratègic favorable en el procediment simplificat a la modificació puntual del Pla Parcial Malilla Nord i del Pla de Reforma Interior de Millora Camí de Montcada de València, per considerar que no té efectes significatius en el medi ambient.  
Notificar als interessats que contra la present resolució, atés que no és un acte definitiu en via administrativa, no es pot interposar cap recurs, la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
Cosa que li notifique per al seu coneixement i efectes oportuns.  
Cosa que se certifica amb anterioritat a l'aprovació de l'acta corresponent i a reserva dels termes precisos que se'n deriven, tal com ho autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC).  
  
València, 29 de gener de 2015.- El secretari de la Comissió d'Avaluació Ambiental: José del Valle Arocas.»  
  
  
«Informe ambiental i territorial estratègic  
Número d'expedient: 122-2014-EAE.  
Títol: modificació puntual del Pla General d'Ordenació Urbana (PGOU) de València, parcel·la entre els carrers del Pintor Gassent, d'Àngel Villena i del Bomber Ramón Duart.  
Promotor: Ajuntament de València.  
Autoritat substantiva: Ajuntament de València.  
Localització: València (València).  
La Comissió Ambiental va adoptar un acord sobre la necessitat de sotmetre a avaluació ambiental estratègica la modificació puntual del PGOU de València, parcel·la entre els carrers del Pintor Gassent, d'Àngel Villena i del Bomber Ramón Duart de València, en la sessió celebrada el 29 de gener de 2015.  
En data 23 de desembre de 2014 ha tingut entrada en el Servici d'Avaluació Ambiental Estratègica de la Subdirecció General d'Avaluació Ambiental i Territorial una sol·licitud d'inici de l'avaluació ambiental i territorial estratègica de la modificació puntual del PGOU del municipi de València, parcel·la entre els carrers del Pintor Gassent, d'Àngel Villena i del Bomber Ramón Duart, acompanyada d'un esborrany de la modificació indicada.  
Documentació presentada  
El Servici de Planejament de l'Ajuntament de València ha remés al Servici d'Avaluació Ambiental Estratègica la documentació relativa a la modificació puntual del PGOU del municipi de València, parcel·la entre els carrers del Pintor Gassent, d'Àngel Villena i del Bomber Ramón Duart, consistent en un esborrany de la modificació puntual, d'acord amb el que establix l'article 50 de la Llei 5/2014, de 25 de juliol, d'Ordenació del Territori, Urbanisme i Paisatge, de la Comunitat Valenciana (LOTUP). Juntament amb la sol·licitud d'inici d'avaluació ambiental presentada, s'adjunta una còpia de l'informe en matèria educativa, de data 1 de desembre de 2014, emesa pel Servici de Planificació Educativa de la Conselleria d'Educació, Cultura i Esport. La documentació es presenta únicament en format paper.  
Planejament vigent  
El planejament municipal vigent consistix en un pla general aprovat definitivament per la Resolució de 28 de desembre de 1988, del conseller d'Obres Públiques, Urbanisme i Transports, ratificat per l'Acord de 30 de desembre de 1988, del Consell (DOCV 16.01.1989). Actualment està en procés de revisió i la seua memòria ambiental es va emetre el 6 de novembre de 2009 (expedient 52/4229 RSD).  
Modificació puntual: justificació, objecte i àmbit  
Justificació. Segons s'indica en la documentació presentada, «esta modificació de planejament sorgix per a ampliar l'oferta d'instal·lacions municipals per a la pràctica esportiva. La localització de la parcel·la al costat de la Ciutat del Rugbi, del pavelló poliesportiu municipal Font de Sant Lluís i de la piscina municipal, fa que esta ubicació siga idònia per a convertir la zona en pionera en la ciutat per a promoure les diverses pràctiques esportives».  
Objecte. Segons s'indica en la documentació presentada, «l'objectiu fonamental de la present modificació puntual és canviar la qualificació urbanística de part de l'illa situada entre els carrers del Pintor Gassent, d'Àngel Villena i del Bomber Ramón Duart, actualment sòls dotacionals de titularitat municipal, qualificats amb l'ús (EC) sistema local educatiu cultural segons el pla general d'ordenació urbana de València.  
La modificació proposada preveu dos aspectes: el canvi d'ús de part de l'illa i la supressió del tram del vial existent denominat Juan de Ribera de Berenguer, que recau a l'illa indicada per a la seua inclusió en les parcel·les resultants d'esta modificació».  
Quadro de qualificacions  
  
 Qualificació actual Qualificació proposada  
Segons PGOU EC - Sistema local escolar SP-1 Sistema local de servici públic esportiu  
Segons LOTUP QE - Educatiu cultural QD - Esportiu recreatiu  
  
  
La demanda esportiva sobre la parcel·la caldrà ajustar-la construint un edifici que albergue una escola i la seu del planter de bàsquet del València Basket.  
Àmbit. La parcel·la inicial de 31.643 m², qualificada amb l'ús (EC) sistema local escolar en el PGOU de València vigent, es proposa que passe a ser de 18.325 m² de superfície per a ús (EC) sistema local escolar i destinar 14.782 m² de superfície per a ús dotacional servici públic esportiu.  
Qualificació existent  
Qualificació proposada  
  
Possibles efectes sobre el medi ambient  
Realitzada l'anàlisi tècnica de la documentació presentada i consultada la cartografia temàtica de la Conselleria d'Infraestructures, Territori i Medi Ambient, s'observa que el desenrotllament de la modificació puntual proposada no presenta afeccions sobre el medi ambient, únicament afecta el sòl urbà del municipi i, per tant, la modificació únicament incidirà sobre les determinacions que regulen el règim d'ús i edificació del sòl.  
Consultes  
Per part de la Direcció General d'Avaluació Ambiental i Territorial de la Conselleria d'Infraestructures, Territori i Medi Ambient, d'acord amb l'article 51.1 de la LOTUP, la documentació aportada s'ha sotmés a consulta de les administracions públiques afectades. Així mateix, el Servici de Planejament de l'Ajuntament de València acompanya la seua sol·licitud d'inici d'avaluació ambiental, amb l'informe emés l'1 de desembre de 2014 pel Servici de Planificació Educativa de la Conselleria d'Educació, Cultura i Esport.  
El contingut íntegre dels informes es podrà consultar en el lloc web http://www.citma.gva.es/web/evaluacion-ambiental-y-territorial/buscador-por-municipios.  
Valoració dels possibles efectes sobre el medi ambient  
D'acord amb allò que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, amb consulta prèvia a les administracions públiques afectades a què es referixen els articles 48.d i 51.1 de la LOTUP.  
Es disposa d'informe esta modificació puntual realitzat per la Secretaria Autonòmica d'Educació i Formació de la Conselleria d'Educació, Cultura i Esport en data 15 de desembre de 2014; en este es conclou que, vist l'informe emés pels Servicis de Planificació Educativa i d'Infraestructures, de data 1 de desembre de 2014, «esta conselleria, a sol·licitud de l'Ajuntament de València, emet un informe favorable quant a les seues competències en matèria educativa, canvi d'ús de sòl dotacional escolar a sòl dotacional esportiu de part de la parcel·la situada als carrers del Pintor Gassent, d'Àngel Villena i del Bomber Ramón Duart de València (València), condicionat al compliment de les precisions proposades de l'informe».  
El 23 de gener de 2014, el Servici d'Infraestructura Verda i Paisatge va emetre un informe en què indica: «cal preveure que la modificació puntual proposada no tinga incidència en el paisatge, atés que no s'alterarà el caràcter i la percepció del paisatge resultant del desenrotllament del planejament vigent; no es considera necessària en este cas la redacció d'un instrument de paisatge».  
El Servici Territorial d'Urbanisme de València emet un informe, en data 28 de gener de 2015, en el qual manifesta que, des de la visió de les competències urbanístiques d'eixe servici, no pareix que la modificació ara proposada haja de tindre efecte significatiu sobre el medi ambient.  
  
Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE, del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. Esta directiva s'incorpora al dret intern espanyol per mitjà de la Llei 21/2013, de 9 de desembre, d'Avaluació Ambiental, i al dret autonòmic per mitjà de la Llei 5/2014, de 25 de juliol, d'Ordenació del Territori, Urbanisme i Paisatge de la Comunitat Valenciana (LOTUP).  
El Reial Decret Legislatiu 2/2008, de 20 de juny, pel qual s'aprova el text refós de la Llei de Sòl, establix, en l'article 15, que els instruments d'ordenació territorial i urbanística estan sotmesos a l'avaluació ambiental de conformitat amb el que preveu la legislació d'avaluació ambiental.  
Acord  
Segons establix l'article 51 de la LOTUP, per considerar, d'acord amb els criteris de l'annex VIII d'esta llei, que la modificació puntual avaluada no establix el marc per a projectes i altres activitats subjectes a l'avaluació d'impacte ambiental; no influïx en altres plans o programes; no té incidència en el model territorial vigent en el municipi ni produïx cap increment en el consum de recursos; no suposa cap afecció sobre els elements del patrimoni natural i cultural, i tenint en consideració els informes emesos, es pot concloure que la modificació puntual no presenta efectes significatius sobre el medi ambient i, per tant, se sotmet al procediment d'avaluació ambiental i territorial estratègica simplificat.  
  
Atenent el que establix l'article 51.2.b de la LOTUP, i ja que la modificació puntual avaluada no té efectes significatius en el medi ambient i el territori, i se sotmet al procediment simplificat d'avaluació, d'acord amb allò que s'ha exposat, es resol:  
Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual del PGOU del municipi de València, de canvi d'ús de sòl dotacional escolar a sòl dotacional esportiu de part de la parcel·la situada en els carrers del Pintor Gassent, d'Àngel Villena i del Bomber Ramón Duart, d'acord amb els criteris de l'annex VIII de la LOTUP, per no tindre efectes significatius sobre el medi ambient, i correspon continuar la tramitació de la modificació puntual d'acord amb la seua normativa sectorial.  
Segons establix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana, no s'haguera procedit a l'aprovació de la modificació puntual en el termini màxim de quatre anys des de la seua publicació. En este cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
Òrgan competent  
La Comissió d'Avaluació Ambiental és l'òrgan competent per a emetre els documents sobre l'abast de l'estudi ambiental i territorial estratègic a què es referix l'article 51.2 de la Llei 5/2014, de 25 de juliol, de la Generalitat, d'Ordenació del Territori, Urbanisme i Paisatge de la Comunitat Valenciana, de conformitat amb allò que disposa l'article 10.1 del Decret 135/2011, de 30 de setembre, del Consell, pel qual s'aprova el Reglament dels òrgans territorials, d'avaluació ambiental i urbanístics de la Generalitat.  
A la vista de tot això, la Comissió d'Avaluació Ambiental, acorda:  
Emetre informe ambiental i territorial estratègic favorable en el procediment simplificat a la modificació puntual del PGOU de València, parcel·la entre els carrers del Pintor Gassent, d'Àngel Villena i del Bomber Ramón Duart de València, per considerar que no té efectes significatius en el medi ambient.  
Notificar als interessats que contra la present resolució, atés que no és un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
Cosa que li notifique per al seu coneixement i efectes oportuns.  
Cosa que se certifica amb anterioritat a l'aprovació de l'acta corresponent i a reserva dels termes precisos que se'n deriven, conforme ho autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC).  
  
València, 29 de gener de 2015.- El secretari de la Comissió d'Avaluació Ambiental: José del Valle Arocas.»  
  
València, 4 de febrer de 2015.- El director general d'Avaluació Ambiental i Territorial: Juan Giner Corell.